Ուշագրավ հայտարարություն է արել Իրանի պաշտպանության նախարարը: Էրդողանի ժամանումից մեկ օր առաջ իր թուրք պաշտոնակցի ներկայությամբ նա հայտարարել է, թե Թուրքիան ու Իրանը երբևէ թույլ չեն տա, որ «սիոնիստական վարչախումբը» տարածաշրջանում կյանքի կոչի իր նոր սցենարը (հաղորդել է իրանական «ԻՌՆԱ» գործակալությունը): Իրանի ՊՆ ղեկավարն ասել է, թե ԱՄՆ-ը և Իսրայելը տեսնելով, որ «Իսլամական պետություն» ահաբեկչական խմբավորման դերակատարմամբ իրենց սցենարը հաջողություն չունեցավ` ցանկանում են տարածաշրջանն այլ կերպ պառակտել (նկատի ունի քրդերի անկախացման շարժումը).